РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36

от заседание на комисия ”Управление на собствеността”
към Пленума на Висшия съдебен съвет, проведено на 28.06.2017 г.

Днес, 28.06.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                              ЗАМ.-ПРЕДСЕДАТЕЛ:  Светла Петкова
						  ЧЛЕНОВЕ:  Юлиана Колева
                                                                                       Розалин Трендафилов
                                                                                       Милка Итова

	ОТСЪСТВАТ: Михаил Кожарев и Димитър Узунов.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Писмо от г-н Константин Пеев – управител на „ЕКСА Арт” ЕООД, с което е представено становище за необходимите действия за изготвяне на количествено-стойностна сметка за довършване на ремонтните работи на четвъртия етаж на Съдебната палата, находяща се на бул. „Витоша” № 2.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение доклада на инж. Дениза Павлова – главен експерт и и.д. началник на отдел „Инвестиции и строителство”.

1.2.	Разходът в размер на 43 680,00 лв. с ДДС за изработване и актуализация на заснемане и инвестиционен проект за обект: „Извършване на строителни работи – пети етап по преустройство на ІV етаж на Съдебна палата, бул. „Витоша” № 2” е необходим и целесъобразен. Средствата за изготвянето на проектната документация следва да се предвидят по § 51-00 „Основен ремонт на дълготрайни материални активи” при вътрешно-компенсирана промяна на капиталовите разходи за 2017 г.

1.3.	ВЪЗЛАГА на дирекция „Управление на собствеността на съдебната власт” да включи разхода в обобщено предложение за вътрешно-компенсирана корекция на капиталовите разходи по § 51-00, като същото се докладва на Комисия „Управление на собствеността” в края на м. юли 2017 г.

2. ОТНОСНО: Предприемане на действия в изпълнение на Решение на Пленума на Висшия съдебен съвет по протокол № 16/25.05.2017 г., т. 46.2 относно заплащане на разходите за охрана от СРС на сграда, находяща се в гр. София, бул. „Ген. М. Д. Скобелев” № 23.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.	ПРИЕМА доклада на инж. Дениза Павлова – главен експерт и и.д. началник на отдел „Инвестиции и строителство”.

2.2.	ВЪЗЛАГА на дирекция „Управление на собствеността на съдебната власт” да подготви писмо до председателя на Софийски районен съд.

2.3.	ИЗПРАЩА копие от преписката на Комисия „Бюджет и финанси” за корекция на бюджета на СРС за заплащане на охраната на сградата на бул. „Ген. М. Д. Скобелев” № 23, съгласно Решение по т.46. на Пленума на ВСС.

3. ОТНОСНО: Оглед на част от недвижим имот, намиращ се в гр. Кюстендил, ул. „Гороцветна” № 14, собственост на „Сосиете Женерал Експресбанк” АД.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.	ПРИЕМА доклада на инж. Добромира Димитрова – главен експерт и и.д. директор на дирекция „Управление на собствеността на съдебната власт” и Анжела Цветанова – младши експерт в дирекция „Управление на собствеността на съдебната власт”.

3.2.	ДА СЕ ОТПРАВИ запитване до „Сосиете Женерал Експресбанк“ АД за възможността за отделяне на част от първия етаж на сградата, представляващ работни и сервизни помещения, разположени откъм служебното стълбище и отделени с врата от офиса на банката, и гараж. При наличие на такава възможност да уведомят ВСС за стойността.

3.3.	ОДОБРЯВА проект на писмо до „Сосиете Женерал Експресбанк“ АД. 

4. ОТНОСНО: Писмо от председателя на Районен съд гр. Червен бряг относно спешен ремонт на фасада на сградата на Съдебната палата и доставка и монтаж на система за видеонаблюдение за сграда и дворно място.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1.	ПРИЕМА доклада на инж. Дениза Павлова – главен експерт и и.д. началник на отдел „Инвестиции и строителство”.

4.2.	Искания ремонт за полагане на топлоизолация по фасада попада в обхвата на разпоредбите на §5, т.42 от ЗУТ "Основен ремонт". Обектът следва да бъде предвиден в капиталовите разходи по §51-00 „Основен ремонт на дълготрайни материални активи“ при наличие на финансови средства през второто полугодие на 2017 г.

4.3.	ОТЛАГА вземането на решение за доставка и монтаж на видеонаблюдение в размер на 4023,60 лв., до окомплектоване на преписката с пълна количествено-стойностна сметка, съгласувана с Главна дирекция „Охрана” относно възможността за присъединяването им към националната информационна система за електронна сигурност на сградите на съдебната власт.

4.4.	ИЗПРАЩА решението по т. 4 от настоящия протокол на комисия „Бюджет и финанси“, за сведение.

5. ОТНОСНО: Писмо от областния управител на област Плевен за помещения, ползувани от Районна прокуратура гр. Червен бряг.
Приложение: Становище от Владимир Димитров – старши експерт – юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1.	ПРИЕМА становището на Владимир Димитров – старши експерт – юрисконсулт в дирекция „Управление на собствеността на съдебната власт”.

5.2.	ДАВА СЪГЛАСИЕ за уреждане на взаимоотношенията за имот - частна държавна собственост с АЧДС № 4516/25.03.2008 г., предоставен за управление на ВСС за нуждите на Районна прокуратура гр. Червен бряг, по предложеният от областния управител на област Плевен вариант чрез нанасяне на забележка върху акта, съгласно § 83 от ПЗР на ЗИДЗСВ.

5.3.	ОДОБРЯВА текста на писмо до областния управител на Област Плевен.

6. ОТНОСНО: Приемане на „Анализ на състоянието на автомобилния парк на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1.	ПРИЕМА за сведение документацията за „Анализ на състоянието на автомобилния парк на съдебната власт” и го внася за разглеждане в следващо заседание на Пленума на Висшия съдебен съвет.

6.2.	ПРЕДЛАГА на Пленума на ВСС да вземе следното решение: 

6.2.1.	ПРИЕМА ЗА ЗАПОЗНАВАНЕ документацията за „Анализ на състоянието на автомобилния парк на съдебната власт”.

6.2.2.	ВЪЗЛАГА на главния секретар на ВСС да предприеме действия съобразно оценките и изводите в „Анализ на състоянието на автомобилния парк на съдебната власт”.

7. ОТНОСНО: Писмо от заместник-областния управител на област Пловдив във връзка с процедура за извършване на продажба за прекратяване на собственост на част от имот в гр. Пловдив, бул. „6-ти септември” № 165.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.	ОДОБРЯВА текст на писмо, което да се изпрати до областния управител на областна администрация гр. Пловдив.

8. ОТНОСНО: Решение № 7 по протокол № 1/24.01.2017 г. на Общински експертен съвет по устройство на територията към Община Златоград.

Приложение: Доклад от инж. Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.	ИЗПРАЩА преписката на комисия „Бюджет и финанси“ за становище относно предложението на областния управител на област Смолян да заплати пазарната стойност от 7 140, 00 лв. /седем хиляди сто и четиридесет лева/ на „Съни Маркет“ ЕООД гр. Златоград за сметка на Висшия съдебен съвет срещу прехвърляне на негово име и в изискващата се от закона форма, на съответното право на собственост върху имота, предмет на договора по чл. 15, ал. 3 и ал. 4 от Закона за устройство на територията.
8.2.	ИЗПРАЩА преписката на дирекция „Правна” за изготвяне на становище по предложението на областния управител на област Смолян да заплати пазарната стойност от 7 140, 00 лв. /седем хиляди сто и четиридесет лева/ на „Съни Маркет“ ЕООД гр. Златоград за сметка на Висшия съдебен съвет срещу прехвърляне на негово име и в изискващата се от закона форма, на съответното право на собственост върху имота, предмет на договора по чл. 15, ал. 3 и ал. 4 от Закона за устройство на територията.
8.3.	ВЪЗЛАГА на дирекция „Управление на собствеността на съдебната власт” след комплектоване на преписката с изисканите становища, същата да бъде внесена за вземане на решение в Комисия „Управление на собствеността”.

9. ОТНОСНО: Искане от прокуратурата на Република България за отпускане на средства за основен ремонт на сградата на ул. „Александър Стамболийски” № 3, предоставена за нуждите на Военно-следствен участък гр. Плевен към Военно-окръжна прокуратура гр. София, на стойност 173 461,80 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.	ОТЛАГА вземането на решение по искането на Прокуратурата на Република България за отпускане на средства за основен ремонт на сградата на ул. „Ал. Стамболийски“ № 3 предоставена за нуждите на Военно-следствен участък гр. Плевен към Военно-окръжна прокуратура гр. София до извършване на вътрешно компенсирана корекция на §51 „Основен ремонт на дълготрайни материални активи“ в инвестиционната програма на ВСС за 2017 г., при наличие на финансов ресурс.

Мотиви: Сградата е архитектурен паметник. Съгласно изпратената документация, ремонтът /подмяна на ВК, изливане на междуетажна плоча, ремонт фасада и подмяна на отоплителна инсталация, ведно с изготвяне на необходимата проектна документация и нейното съгласуване в НИПК и Община Плевен/ попада в обхвата на §5, т.42 от Допълнителните разпоредби на ЗУТ – основен ремонт. Той следва да бъде заложен в инвестиционната програма на Висшия съдебен съвет.

9.2.	ИЗПРАЩА решението по т. 9 от настоящия протокол на Прокуратурата на Република България, за сведение.

10. ОТНОСНО: Искане от председателя на Районен съд гр. Генерал Тошево за отпускане на средства за Обследване и издаване на сертификат за енергийните характеристики на сградата; Обследване за установяване на техническите характеристики, свързани с Удостоверение на изискванията по чл. 169, ал. 1, т. 1-5 и ал. 3 от ЗУТ, и възстановяване на проектна документация на сградата, на обща стойност 2 700 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1.	Извършването на непредвиден разход /свързан с основен ремонт/ за обследване и издаване на сертификат за енергийните  характеристики на сградата; обследване за установяване на техническите характеристики, свързани с Удостоверение на изискванията по чл.169, ал.1, т.1-5 и ал. 3 от ЗУТ, и възстановяване на проектна документация на сградата на Съдебна палата Генерал Тошево е неотложно необходимо. Стойността на разхода е определена на  2 700 лв. с ДДС съгласно най-ниската оферта.

10.2.	ИЗПРАЩА решението по т. 10 от настоящия протокол на комисия „Бюджет и финанси”, за  корекция на бюджета на  Районен съд Генерал Тошево.

11. ОТНОСНО: Искане от председателя на Районен съд гр. Дупница за отпускане на средства за изпълнение на разпореждане на РСПБЗН – гр. Кюстендил, на стойност 2 930 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1.	Извършването на разход за привеждане на евакуационното осветление в съответствие с изискванията на чл. 55, ал. 4 и ал. 5 от Наредба №1з – 1971 за строително-техническите правила и норми за безопасност при пожар в Съдебна палата Дупница е непредвидено, неотложно необходимо. Стойността на разхода за текущия ремонт е определена на 2 730 лв. с ДДС, съгласно най-ниската оферта и действащите в момента цени на труд и материали.

11.2.	ИЗПРАЩА решението по т. 11 от настоящия протокол на комисия „Бюджет и финанси”, за корекция на бюджета на  Районен съд Дупница.

12. ОТНОСНО: Искане от председателя на Районен съд гр. Перник за отпускане на средства за текущ ремонт – подмяна на прозоречна дограма, на стойност 22 800 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.	Извършването на разход за текущ ремонт в Районен съд гр. Перник – подмяна на прозоречна дограма, е наложително. Стойността на разхода е определена на  22 800 лв. с ДДС, съгласно най-ниската оферти.

12.2.	ИЗПРАЩА решението по т. 12 от настоящия протокол на комисия „Бюджет и финанси”, за корекция на бюджета на  Районен съд Перник.

ДОПЪЛНИТЕЛНИ ТОЧКИ, включени за разглеждане
в днешното заседание от председателя на Комисията:

13. ОТНОСНО: Искане от председателя на Окръжен съд гр. Бургас за обследване на причините за пропадане на площите пред южната страна на Съдебната палата, и възстановяване на прилежащите стълбище, земни маси и тротоари на същата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.	ПРЕДЛАГА на председателя на Окръжен съд Бургас да комплектова и изпрати в комисия „Управление на собствеността” количествено-стойностна сметка/оферта за необходимите видове строителни дейности, с цел предвиждане на средства за 2018 г.

13.2.	ИЗПРАЩА решението по т. 13 от настоящия протокол на председателя на Окръжен съд гр. Бургас, за сведение и изпълнение.

14. ОТНОСНО: Искане от председателя на Районен съд гр. Попово за отпускане на средства за текущ ремонт на сутерен и изграждане на дренаж на обща стойност 20 705 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1.	Извършването на разход за текущ ремонт на сутеренни помещения в сградата на Съдебна палата Попово е неотложно необходимо. Стойността на разхода е определена на  8 060 лв. с ДДС, съгласно най-ниската оферта.

14.2.	Извършването на разход за основен ремонт около сградата на Съдебна палата Попово – изграждане на дренаж и заустването му в градската канализация, е неотложно необходимо. Стойността на разхода е определена на  12 645 лв. с ДДС съгласно най-ниската оферта.

14.3.	ИЗПРАЩА решението по т. 14 от настоящия протокол на комисия „Бюджет и финанси”, за корекция на бюджета на  Районен съд Попово.

15. ОТНОСНО: Възлагане на услуга на външен изпълнител с предмет „Подготовка и изготвяне на пълен набон от документи за обществени поръчки за осигуряване на достъпна среда и изграждане на пожароизвестителни инсталации в сгради на съдебната власт, съгласно утвърдените обекти в Инвестиционната програма на ВСС”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Изменя решение по т.5 на протокол № 34 от заседание на комисията, проведено на 14.06.2017г., както следва: 

Предлага на Пленума на Висшия съдебен съвет да вземе следното решение:

1. ОДОБРЯВА възлагането по реда на чл.20, ал.4, т.2 от ЗОП на обществена поръчка с предмет „Подготовка и изготвяне на пълен набор от документи за обществени поръчки за осигуряване на достъпна среда и изграждане на пожароизвестителни инсталации в сгради на съдебната власт, съгласно утвърдените обекти в инвестиционната програма на ВСС“ на стойност 8 500 лв. без ДДС;

2. УПЪЛНОМОЩАВА представляващия Висшия съдебен съвет да сключи договор за изпълнение с „БИМ КОНСУЛТИНГ“ ООД, с предмета описан в т.1.

3. Внася като допълнителна точка на заседанието на Пленума на Висшия съдебен съвет, което ще се проведе на 29.06.2017г.

16. ОТНОСНО: Определяне на оценки на експертните и техническите сътрудници на Комисия „Управление на собствеността” към Пленума на ВСС, на основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на инж. Добромира Димова Димитрова – главен експерт и и.д. директор на дирекция „Управление на собствеността на съдебната власт” - 3 точки.

16.2.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на инж. Димитър Дамянов Шиклев  - главен експерт в дирекция „Управление на собствеността на съдебната власт” - 2 точки.

16.3.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на инж. Дениза Върбанова Павлова – главен експерт и и.д. началник отдел „Инвестиции и строителство” в дирекция „Управление на собствеността на съдебната власт” - 3 точки.

16.4.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на Владимир Цветанов Димитров – старши експерт – юрисконсулт в дирекция „Управление на собствеността на съдебната власт” - 3 точки.

16.5.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на инж. Лидия Кирилова Куртева – главен експерт в дирекция „Управление на собствеността на съдебната власт” - 3 точки.

16.6.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на Анжела Георгиева Цветанова – младши експерт в дирекция „Управление на собствеността на съдебната власт”  - 3 точки.

16.7.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на Надежда Олеговна Петрова - старши експерт – икономист в дирекция „Управление на собствеността на съдебната власт”  - 3 точки.

16.8.На основание чл. 19 от Вътрешните правила за назначаване, атестиране и повишаване в ранг на съдебните служители в Администрацията на Висшия съдебен съвет ОПРЕДЕЛЯ оценка на Нели Харалампиева Иванова – сътрудник на комисия в дирекция „Организационно-административна дейност” - 3 точки.

16.9. Решението по т. 16 да се предостави на главния секретар на ВСС и на председателя на комисията по атестирането на служителите от администрацията на ВСС. 

                                                  ЗАМЕСТНИК-ПРЕДСЕДАТЕЛ 
			      	        НА КОМИСИЯТА: /П/

								СВЕТЛА ПЕТКОВА